Germaniya kansleri Angela Merkel YeI qator xatolarga yo‘l qo‘yganini tan oldi va ularni tuzatishga chaqirdi, deb xabar qilmoqda Rai telekanali. Merkel, shuningdek, avval boshlangan vazifalarni ham poyoniga yetkazish kerakligini aytgan. U asosiy kamchiliklar sifatida tashqi chegaralar muammosi, yagona valyuta muomalasi tizimining yaxshi o‘ylanmagani hamda muhojirlar bilan bog‘liq muammolarni keltirib o‘tgan. «Bularning barchasini biz bank ittifoqi va barqarorlashtirish mexanizmlari vositasida hal etmoqchimiz»,— degan u.